கேள்வி: மேச்சேரி பத்ரகாளியம்மன் கோயில் என்பது என்ன?
பதில்: அருள்மிகு பத்ரகாளியம்மன் திருக்கோயில் சேலம் மாவட்டம், மேச்சேரியில் உள்ளது.
கேள்வி: மேச்சேரி பத்ரகாளியம்மன் கோயில் - கோயில் பற்றி நீங்கள் என்ன அறிந்துள்ளீர்கள்?
பதில்: மேச்சேரி பத்ரகாளியம்மன் திருக்கோயிலின் பிரதான வாசல், வடக்கு நோக்கிய ராஜகோபுரத்துடன் கம்பீரமாகக் காட்சி அளிக்கின்றது. மேலும், கோயிலைச் சுற்றி உயர்ந்த மதில்களும், நான்கு திசைகளிலும் நான்கு கோபுரங்களுடன் கூடிய வாயில்களும் உள்ளன. மேச்சேரி பத்ரகாளி அன்னை அஷ்ட புஜங்களில் பிரம்மா, விஷ்ணு, ருத்ரரூபமான சூலாயுதம், கபாலம், உடுக்கை, வாள், கேடயம், தலை, மணிகளை தாங்கிய தண்டையணி பொன்சலங்கை அணிந்து வலதுகால் மேலூன்றி, பொன் சலங்கை அணிந்த இடது காலை அசுரன் மீது ஊன்றி வீராசனத்தில் அமர்ந்து, மூக்கில் மின்னும் மூக்குத்தியும், பவளமாய் ஜொலிக்கும் புன்சிரிப்புடனும், அக்னி மகுடமும், குண்டலமும் அணிந்து தேவியாய், பத்ரகாளியாய் அனைவருக்கும் காட்சியளித்து அருள்புரிகின்றாள்.
கேள்வி: மேச்சேரி பத்ரகாளியம்மன் கோயில் - பூஜைகள் பற்றி நீங்கள் என்ன அறிந்துள்ளீர்கள்?
பதில்: தினமும் காலை, மாலை வேளைகளில் பூஜை நடைபெறும். * தமிழ்ப் புத்தாண்டு, ஆங்கிலப் புத்தாண்டு, வைகாசி விசாகம், சித்ரா பௌர்ணமி, தை அமாவாசை, ஆடி அமாவாசை, ஆடிப் பூரம், மாசி மகம், கார்த்திகை தீபம், நவராத்திரி பெருவிழா, தீபாவளி, விநாயகர் சதுர்த்தி போன்ற விஷேச நாட்களில் சிறப்பு பூஜைகள் நடைபெறும்.
கேள்வி: மேச்சேரி பத்ரகாளியம்மன் கோயில் - திருவிழா என்பது என்ன?
பதில்: ஆண்டு தோறும் மாசி மாதம் மேச்சேரி பத்ரகாளியம்மன் திருவிழா நடைபெறுகின்றது. அப்போது, பூங்கரகம் எடுத்தல், அலகு குத்துதல், அக்னிக்குண்டம் இறங்குதல், தீச்சட்டி எடுத்தல் என பக்தர்கள் தங்களது நேர்த்திக்கடனைச் செலுத்துகின்றனர். தேரோட்டம் நடைபெறுகின்றது.